Датум: 30.03.2020.

Обавештење за родитеље

**УПИС УЧЕНИКА У ПРВИ РАЗРЕД ШКОЛСКЕ 2020/2021. ГОДИНЕ**

Министарство просвете, науке и технолошког развоја, у сарадњи са Кабинетом Председника Владе и Канцеларијом за информационе технологије и електронску управу припремило је нове процедуре уписа деце у први разред основне школе за школску 2020/2021. годину.

Наведене процедуре имају за циљ да, у административном смислу, поједноставе упис у први разред основне школе.

**УПИС ЈЕ ОБАВЕЗАН ЗА ДЕЦУ РОЂЕНУ ОД 01.03.2013. ДО 28.02.2014. године.**

У складу са тим обавештевемо Вас да је родитељу/другом законском заступнику деце која су стасала за упис у први разред основне школе за школску 2020/2021. годину омогућено да електронским путем искажу интересовање за упис детета у ОШ „Мирослав Антић“ у Футогу преко Портала еУправа од 01.04.2020. године.

Линк за приступ еУправи: **https://euprava.gov.rs/**, услуга Исказивање интересовања за упис у основну школу.

На овај начин остварићете прву комуникацију са школом у коју ће ваше дете касније бити уписано. Након дефинисања уписа од стране Министарства, електронском поштом биће Вам послата нотификација о датуму уписа у основну школу. На порталу еУправа, по дефинисању датума уписа у основну школу, биће доступна услуга *еЗаказивање термина за упис* и тестирање која ће омогућити родитељима да једним одласком у школу заврше све активности везане за упис детета у школу.

Преко апликације еУпис извршиће се повлачење података о ученику (из матичне књиге рођених, евиденција пребивалишта и из ИЗИС-а о обављеном лекарском прегледу) и упис.

**Родитељи/други законски заступници деце , који нису у могућности да искажу интересовање за упис детета у ОШ „Мирослав Антић“ преко Портала еУправа, податке о ученику (ПОПУЊАВАЊЕМ ФОРМУЛАРА У ПРИЛОГУ) могу доставити секретару школе на e-mail:** **sekretarantic@gmail.com**

( Подаци који се достављају: име и презиме детета, ЈМБГ; име и презиме оба родитеља/ другог законског заступника и ЈМБГ, контакт телефон).

За родитеље/друге законске заступнике који су поднели захтев школи до 01.02.2020. године, јер територијално не припадају ОШ „Мирослав Антић“, овлашћено лице школе ће унети у систем податке о деци. Није потребно поново исказивати интересовање за упис у школу.

ДОБРОДОШЛИ!